I, Tonya

I, Tonya er en amerikansk biografisk svart komedie fra 2017, regissert av Craig Gillespie. Manuset ble skrevet av Steven Rogers. Filmen handler om livet til kunstløperen Tonya Harding og angrepet på Hardings rival Nancy Kerrigan. I, Tonya bruker mokumentar-aktige intervjuer og direkte henvendelser til publikum for å fortelle historien. Margot Robbie spiller tittelrollen som Harding, mens Sebastian Stan spiller Hardings ektemann Jeff Gillooly. Allison Janney spiller LaVona Fay Golden, Hardings mor. Julianne Nicholson, Caitlin Carver og Bobby Cannavale har andre roller.

I, Tonya hadde verdenspremiere på Toronto internasjonale filmfestival 8. september 2017. Den hadde kinopremiere i USA 8. september 2017 og skal etter planen ha kinopremiere i Norge 2. februar 2018. Filmen fikk god kritikk, spesielt for skildringene til Robbie og Janney. I, Tonya ble nominert til tre priser under den 75. Golden Globe-utdelingen for beste musikal eller komedie, beste kvinnelige hovedrolle (Robbie) og beste kvinnelige birolle (Janney). Robbie og Janney ble også nominert til hver sin Screen Actors Guild Award for arbeidet. Filmen ble foruten dette nominert til fem Critics' Choice Movie Awards.

Handling 
Filmen er basert på livet til den amerikanske kunstløperen Tonya Harding (Margot Robbie). I begynnelsen skildrer filmen Tonyas oppvekst og hvordan moren LaVona (Allison Janney) stilte umenneskelige høye krav til henne. Sentralt i filmen står også kontroversen mellom henne og konkurrenten Nancy Kerrigan (Caitlin Carver). Like før OL på Lillehammer medvirket Harding til å leie inn folk for å skade Kerrigan med en jernstang.

Medvirkende 
 Margot Robbie som Tonya Harding
 Sebastian Stan som Jeff Gillooly, Hardings ektemann.
 Allison Janney som LaVona Fay Golden, Hardings mor.
 Julianne Nicholson som Diane Rawlinson, Hardings trener.
 Caitlin Carver som Nancy Kerrigan, Hardings konkurrent.
 Bojana Novakovic som Dody Teachman, Hardings trener.
 Paul Walter Hauser som Shawn Eckhardt, Gilloolys kamerat.
 Mckenna Grace spiller Tonya som ung.
 Bobby Cannavale som en TV-produsent
 Dan Triandiflou som Bob Rawlinson

Referanser

Eksterne lenker 
 

Biografiske filmer fra USA
Filmer fra 2017
Engelskspråklige filmer
Dramakomedier fra USA
Filmer basert på virkelige hendelser